cyanic-selkie/wikianc huggingface dataset:
Harvard Kolleci
Tarixi
Hal-hazırda, Harvard Kolleci bakalavr pilləsinə qəbul, məsləhət, yaşayış, tələbə həyatı və atletika — ümumiyyətlə Harvard İncəsənət və Elmlər Fakültəsinin səlahiyyətində olan təlimat istisna olmaqla, bütün bakalavr məsələlərinə cavabdehdir. Harvard Kollecinin Prezidenti və Təqaüdçüləri kimi tanınan qurum bütün Universiteti idarə etməsinə baxmayaraq ənənəvi adını qoruyub saxlayır. 1879-cu ildə qurulan Radcliffe Kolleci əvvəlcə Harvard fakültəsinə qadınlar üçün mühazirələrini təkrarlamaq üçün pul ödəyirdi. 1970-ci illərdən bəri, Harvard qadınlar üçün bakalavr məsələlərinə cavabdehdir, baxmayaraq ki, qadınlar üçün Harvard diplomları 1999-cu ilə qədər Radcliffe prezidenti tərəfindən imzalanmışdır.
Qəbul
Harvard Kolleci 2007-ci ildə "Erkən qəbul proqramı"nı bitirdi, lakin 2016-cı il və ondan sonrakı siniflər üçün "Erkən fəaliyyət proqramı" yenidən tətbiq olundu. 2017-ci ilin payızında daxil olan birinci kurs tələbələri ilk olaraq əksəriyyəti (50,8%) "ağ olmayanlar" idi.
Harvard tələbələrinin orta ailə gəliri $168,800-dir, tələbələrin 53%-i ən yüksək gəlirli 10% ailədən, 20%-i isə ən aşağı 60% ailədəndir. 2019-cu ilə qədər Harvard Kollecində təhsil haqqı təxminən 48,000 ABŞ dolları, ümumi dəyəri isə təxminən 70,000 dollar idi. Bununla belə, Harvard Birləşmiş Ştatların ən səmərəli maliyyə yardım proqramlarından birini təklif edir, ehtiyacı olan bütün tələbələr üçün 100% maliyyə ehtiyacı ödənilir. Gəlirləri 65 000 dollardan aşağı olan ailələr uşaqlarının burada iştirak etməsi üçün heç bir ödəniş etmirlər, 150 000 dollara qədər qazancı olan ailələr isə illik gəlirlərinin 10%-dən çoxunu ödəmir. Bu maliyyə yardımı yalnız ehtiyaca əsaslanır; heç bir nailiyyət və ya atletik təqaüd tələb edilmir.
NGC 4292A
NGC 4292A, Yeni Baş Kataloqda qeydə alınmış qalaktikadır. Göy üzündə Qız bürcü istiqamətində yerləşir. E-S0 tipli. tərəfindən ildə 47.5 sm (18.7 düymə) ölçülü  vasitəsilə kəşf edilmişdir.
Qafarbehi (Urmiya)
Qafarbehi — İranın Qərbi Azərbaycan ostanının Urmiya şəhristanı ərazisinə daxil olan kənd.
Əhalisi
2006-cı il məlumatına görə kənddə 458 nəfər yaşayır (106 ailə).
Tatuin
250px|thumb|right|Planetin təsviri üçün istifadə edilmiş məkan. [[Tatavin vilayəti|Tatavin, Tunis.]]
Tatuin — "Ulduz müharibələri" kainatında uydurma planet. Planetin adı film saqasının bəzi səhnələrinin çəkildiyi Tunisin Tatavin vilayətindən gəlir. Tatuin isti olması ilə yanaşı, Anakin Skayuolker/Dart Veyderin doğulduğu yerdir.
Tatuin səhra planetidir. Planet səthinin 1%-dən az hissəsi su ilə örtülüdür. Onun iki günəş var, bu da planetdə çox isti atmosfer yaradır. Burada hökumət yoxdur, planet quldurlar, narkotik alverçiləri və muzdlular üçün azad məkandır.
Alüminium hidroksid
Alüminium hidroksid – kimyəvi formululu Al(OH)3 olan qeyri –üzvi birləşmədi.
Alınması
Alüminium hidroksidi alüminium duzlarının ammonyakla reaksiyası nəticəsində almaq olar:
Alüminium hidroksid jelatinə bənzər ağ çöküntü kimi çökür.
Alüminium hidroksid istehsalının ikinci üsulu isə suda həll olunan alüminium duzlarının qələvi metalların karbonatları ilə reaksiyasıdı:
Fiziki xassələri
Alüminium hidroksid, 4 kristal modifikasiyası olan ağ kristal maddədir: Gibbsit, alüminium hidroksidin kimyəvi cəhətdən ən sabit formasıdır.
Kimyəvi xassələri
Alüminium hidroksid suda zəif həll olunur, amfoter xüsusiyyətə malikdir. Təzə çökmüş alüminium hidroksid turşularla və qələvilərlə reaksiyaya daxil olur:
Tətbiqi
Alüminium hidroksid, suyun təmizlənməsində istifadə olunur, çünki müxtəlif maddələri absorbsiya (udmaq) qabiliyyətinə malikdir. Tibbdə peyvəndlərin istehsalında köməkçi maddə kimi istifadə olunur. Diş pastası, mineral gübrələr, kağız, boyaların tətbiqində istifadə olunur.
Bançan
Bançan (/ ˈbɑːnˌtʃɑːn, koreyaca: 반찬) və ya bansang Koreya mətbəxində bişmiş düyü ilə birlikdə təqdim olunan kiçik yan yeməklərə verilən addır.
Sadə bançan adətən bişmiş düyü, şorba, acı bibər pastası, soya sosu, cige və kimçidən ibarət olur. Masaya qoyulan bançanın sayına görə 3çop(삼첩), 5çop(오첩), 7çop(칠첩), 9çop(구첩), 12çop(십이첩) kimi növləri var, 12çop adətən Koreya kral mətbəxində istifadə olunur.
Banchan paylaşılacaq masanın ortasına qoyulur. Masanın mərkəzində, ikinci dərəcəli əsas kurs, məsələn, galbi və ya bulgogi və ortaq bir jjigae. Bişmiş düyü və guk (şorba) qabları ayrıca qoyulur. Banchan kiçik hissələrdə verilir, hər yeməkdə bitməli və kifayət deyilsə yemək zamanı doldurulur. Adətən, yemək nə qədər rəsmi olarsa, daha çox banchan olacaqdır. Jeolla əyaləti, bir yeməkdə bir çox müxtəlif çörək növünə xidmət etməklə məşhurdur.
Tarixi
BBançanın Üç Krallıq dönəmində buddizmin təsiri və bu krallıqların monarxiyaları tərəfindən ət yeməsinə qarşı qoyduqları qadağa hökmünün nəticəsində meydana gəldiyi düşünülür. Beləliklə, ət tərkibli yeməklərin qadağan edilməsi ilə tərəvəz mənşəli yeməklər daha çox ön plana keçdi və Koreya mətbəxinin diqqət mərkəzinə çevrildi ; saray mətbəxləri müxtəlif üsullarla yemək bişirməyə başladı, əhalinin orta təbəqəsi isə tərəvəz əsaslı yeməklərin daha kiçik və sadə formalarını hazırlamağa çalışdılar.
Koreyadakı monqol istilaları ət tərkibli yeməklərin qadağan edilməsinə və cesa(ehsan vermə) kimi mərasimlərdə ət verilməsinə son qoysa da, təqribən 6 əsrlik tərəvəz, bitki mənşəli bançanı Koreya mətbəxinə qazandırdı.
Kimçi
thumb|Dongçimi (동치미) Kimçi, Çin kələmi, duz və qırmızı bibər tozu ilə fermentə edilmiş bançan növlərindən biridir. Kimçi Koreya mətbəxinin vacib bançanlarından sayılır. Bəzi koreyalılar kimçi olmadan yeməyi tam hesab etmirlər.
Bokkım
Bokkım sousla qarışdırılmış bir yeməkdir.
Corim
Corim- bulyonda bişmiş yeməkdir.
Cim
Cim buxarda bişirilmiş yeməkdir.
Con
Con tavada qızardılmış, pancakeə bənzər yemək növü.
İsmayıl Əliyev (kimyaçı)
Əliyev İsmayıl Əhmədəli oğlu — Kimya elmləri doktoru (1990), professor (1997), Bakı Dövlət Universitetinin Elmi işlər üzrə prorektoru (2006).
Həyatı
İsmayıl Əhmədəli oğlu Əliyev 1947-ci il fevral ayının 27-də Ermənistan SSR Meğri rayonunun Nüvədi kəndində müəllim ailəsində anadan olmuşdur.
1954-1961-ci illərdə Nüvədi kənd 7 illik məktəbində oxumuş, kənddə orta məktəb olmadığı üçün orta təhsilini həmin kənddə axşam növbəli kəndli-gənclər məktəbində başa vuraraq, 1965-ci ildə qızıl medalla bitirmişdir.
1965-ci ildə Azərbaycan Dövlət Universitetinin (indiki Bakı Dövlət Universiteti) kimya fakültəsinə ixtisas fənnindən əla qiymət almaqla qəbul olmuş, 1970-ci ildə həmin fakültəni fərqlənmə diplomu ilə bitirmiş, təyinatla Universitetdə saxlanılaraq üzvi kimya kafedrasında üç ay baş laborant vəzifəsində işləmiş, 01.12.1970-01.12.1973-cü illərdə həmin kafedranın əyani aspiranturasında oxumuşdur.
1976-cı ilin may ayında Azərbaycan Dövlət Universitetində 02.00.03 - Üzvi kimya ixtisası üzrə “İkivalentli kükürdün aromatik törəmələrində elektron effektlərinin tədqiqi” mövzusunda namizədlik dissertasiya işi müdafiə edib.
1965-ci ildən başlayaraq bütün həyatı Bakı Dövlət Universiteti ilə bağlı olub. Aspiranturanı bitirdikdən sonra yenə təyinatla Universitetdə saxlanılmış, laborant, axşam və qiyabi şöbədə metodist, 1979-cu ilin sentyabrından başlayaraq BDU-nun Üzvi kimya kafedrasında müəllim, baş müəllim, dosent və professor vəzifəsinə qədər həyat yolu keçmişdir.
ADU-nun üzvi kimya kafedrasında baş laborant (01.09.1970-01.12.1970), laborant (08.12.1973-11.01.1977), metodist (11.01.1977-17.09.1979), müəllim (17.09.1979-12.09.1985), baş müəllim (12.09.1985-24.09.1986), dosent (24.09.1986-7.12.1991) və professor (07.12.1991-dən) vəzifələrində çalışmışdır.
İrkutsk şəhərində Uzvi Kimya İnstitutunun SEA Sovetlər birliyi və İrkutsk Dovlət Umiversitetində təkmilləsmə kursu keçmişdir (09.1988 -02.1989).
1990-cı ilin dekabr ayında İrkutsk Dövlət Universitetində (Şərqi Sibir) 02.00.03 - Üzvi kimya ixtisası üzrə “Arentiolların, onların törəmələrinin və analoqlarının kimyası və fiziki-kimyası” mövzusunda doktorluq dissertasiya işi müdafiə edib.
Hal-hazırda həm də həmin kafedranın 0,5 şt professorudur. 1994-cü ilin mart, aprel, may, iyul, avqust aylarında (5 ay) Türkiyə Respublikasının Marmara Universitetində (İstanbul şəhəri) TUBİTAK-DOPROQ (NATO-maliyyələşdirilmişdir) proqramı ilə çalışmışdır.
1997-ci ilin aprel ayından 2000-ci ilin iyul ayına qədər yenə də Türkiyə Respublikasının “100 Yıl Universiteti”nin (Van şəhəri) Eğitim fakültəsində Universitetlər arası sözləşməyə əsasən professor vəzifəsində çalışmışdır.
03.07.2000-ci ildən 30.05.2006-cı ilədək Bakı Dövlət Universitetinin magistratura, aspirantura, doktorantura şöbəsinin müdiri vəzifəsində işləmiş, 31.05.2006-cı ildən isə Universitetin Elmi işlər üzrə prorektorudur.
Bakalavr tədris pilləsi üçün «Boyaq maddələr» fənnindən, magistratura tədris pilləsində isə «Heterosiklik birləşmələr kimyası» fənnindən mühazirə və laboratoriya dərsləri aparır. 165 elmi əsərin, o cümlədən 3 kitabın (dərsliyin), 1 metodik göstərişin, 4 patentin, 2 müəlliflik şəhadətnaməsinin həmmüəllifidir. Respublika Dövrü mətbuatında dövlətçiliyə xidmət edən 40 böyük həcmli məqalələri nəşr olunmuşdur.
Namizədlik və doktorluq dissertasiyalarının opponenti və rəyçisi, monoqrafiyaların və dərsliklərin elmi redaktoru və rəyçisi olmuşdur.
Sovetlər birliyi VI (Riqa 1975), VIII (Dnepropetrovski 1984), IX (Ust-Kamenoqorst 1987) Ümumittifaq Polyaroqrafiya konqreslərinin iştirakçısı olub.
Kükürd üzvi birləşmələrin və kükürdlü neftlərin kimyası və texnologiyası üzrə XIII (Düşənbə 1974), XIV (Batumi 1976), XV (Ufa 1979), XVI (Riqa 1984), XVII (Tbilisi 1989), XVIII (Kazan 1992) elmi sessiyaların iştirakçısı olmuşdur.
Azərbaycanda keçirilən Y.H.Məmmədəliyevin xatirəsinə həsr olunmuş II Bakı Beynəlxalq neft-kimya konfransı (Bakı 1966), Türkiyə Cümhuriyyətində keçirilən Kimya 94 X (Uludağ-Bursa 1994), Kimya 98 XII (Edirnə 1998), Kimya 99 XIII (Samsun 1999), Kimya XIV (Diyarbakir 2000), Kimya XV (İstanbul 2001), Kimya XVI (Konya 2002) Ulusal kimya konfranslarının iştirakçısı olub.
Ailəlidir. 3 övladı və 4 nəvəsi var.
Təltifləri
Azərbaycanda təhsilin və elmin inkişafındakı xidmətlərinə görə 30 oktyabr 2009-cu ildə “Şöhrət” ordeni ilə təltif edilmişdir.
1 mart 2007-ci ildə Azərbaycan Respublikası Təhsil Nazirliyi tərəfindən "Azərbaycan Respublikasının Qabaqcıl Təhsil İşçisi" döş nişanı ilə təltif edilmişdir.
Tədqiqat sahəsi
Kükürdün II, IV və VI valent vəziyyətdə aromatik törəmələri kükürd üzvi birləşmələrin fiziki-kimyəvi xassələri ilə reaksiya qabiliyyətləri arasında ən münasib obyektdir. Məqsədyönlü yanaşma sayəsində 500-dən artıq arentiolların, onların törəmələrinin analoqlarının funksional əvəz olmuş törəmələri sintez edilərək geniş və hərtərəfli müasir fiziki tədqiqat üsulları ilə (İQ, UB, NMR, 1H, 13C, 17O, 33S, NKR, 35Cl, 79Br, flüoressens spektroskopiya, polyaroqrafiya və s.) tədqiq edilərək maraqlı və əhəmiyyətli elmi nəticələr əldə edilmişdir. Üçlü alkilarılsulfidlərin yeni alınma üsulları müəyyən edilmişdir. Kükürd üzvi birləşmələrin elektrofil bromlaşma, asilləşmə, nitrolaşma reaksiyaları öyrənilmişdir. Bu üzvi maddələrdən 300-dən artığı ilk dəfə olaraq onun tərəfindən sintez edilmiş, bəzi üzvi maddələrin tətbiq sahələri müəyyən olunmuşdur. İlk dəfə olaraq alkiltioarıketoksimlər əsasında "Trofimov reaksiyası" asetilen, vinilhalogenidlər və 1,2-dibrompropanla öyrənilərək əvvəllər məlum olmayan alkiltioarılpirrollar və onların N-vinil törəmələri sintez olunaraq tətqiq olunmuşdur. Sintez edilmiş ariltioasilatlar neft məhsullarında antimikrob aşqar kimi, bəzi arilorqanilsulfidlərin isə sürtkü yağlarına aşqar kimi tətbiq sahəsi tapılmışdır. Tərkibində kükürd saxlayan yeni pirollar analitik reaktiv kimi perspektivdir. Aparılmış tədqiqatlar gələcəkdə məqsədyönlü şəkildə arzu olunan xassəyə malik oıan maddələrin sintezinə imkan verir.
Elmi fəaliyyəti
1.09.1970 - 01.12.1970 ADU-nun üzvi kimya kafedrası, baş laborant işləmişdir; 1.12.1970 - 1.12.1973 ADU-nun üzvi kimya kafedrası, əyani aspirant; 08.12.1973 - 11.01.1977 ADU-nun üzvi kimya kafedrası, laborant; 11.01.1977 - 17.09.1979 ADU-nun qiyabi şöbəsi, metodist; 17.09.1979 - 12.09.1985 ADU-nun üzvi kimya kafedrası, müəllim; 12.09.1985 - 24.09.1986 ADU-nun üzvi kimya kafedrası, baş müəllim; 09,1988 - 02.1989 Irkutsk Uzvi Kimya Institutu (SEA Sərqi Sibir Bölməsi) və Irkutsk Dovlət Umiversiteti - təkmilləsmə kursu; 24.09.1986 - 7.12.1991 ADU-nun üzvi kimya kafedrası, dosent; Mart - iyul 1994 Marmara Universiteti TUBITAK –DOPROQ Proqrami /Türkiye, Istanbul ş. /; 25.04.1997 - 03.07.2000 100-Yil Universiteti Eyitim fakultesi, Prof. Dr. /Türkiye, Van ş. /; 07.12.1991-12.10.2000 BDU-nun üzvi kimya kafedrasının professoru; 12.10.2000-31.06.2006 BDU-nun magistratura, aspirantura və doktorantura şöbəsinin müdiri, Üzvi kimya kafedrasında 0,5 ştat daxili əvəzçiliklə professoru; 21.05.2011-ci ildən 30.01.2012-ci ilədək Bakı Dövlət Universitetinin  Üzvi kimya kafedrasının  professoru, 09.08.2011- ci ildən Həyat Fəaliyyəti Təhlükəsizliyi kafedrasının müdiri vəzifəsini icra edən 30.01.2012-ci ildən bu günə kimi Həyat Fəaliyyəti Təhlükəsizliyi kafedrasının müdiri, Üzvi kimya kafedrasında 0,5 ştat professor vəzifəsində qalmaqla;
181 elmi əsərin, o cümlədən 2 dərsliyin , 2 tədris proqramının, 4 patentin, 2 müəlliflik şahadətnaməsinin müəllifidir. Respublika dövründə mətbuat  orqanlarında dövlətçiliyə  xidmət edən 50 çox  məqaləsi nəşr olunmuşdur.
Vaserkel
Vaserkel  — Dağlıq Çeçenistan Respublikasının tarixində "Cəsurlar qalası" adlanan ən əfsanəvi qala komplekslərindən biri.
Tarixi
Vaserkel qala kompleksi Pirikit Xevsureti ilə sərhəddə, Kore-lam dağının qayalıqları arasında, Tebulosmta massivində yerləşir. XI əsrdə (taxta konstruksiya hissələrinin radiokarbon analizi və binanın təməlində daşlara həkk olunmuş petroqliflərin laboratoriya analizi) qalanın divarları arasında və üç tərəfdən əlçatmaz darvə uzun zirvə üzərində ucaldılmış, Çeçenistandan Gürcüstana gedən və Çeçenistanın tarixi bölgəsi olan Maystadan keçən mühüm yola tam nəzarət edirdi. Çeçen dilindən tərcümədə "Maysta" sözünün mənası "yüksək dağlıq, yuxarı, kənar" deməkdir. Onun mərkəzində Arqun çayının qolu olan Maysta-erx çayı axır və dərənin kənarlarında, ən əlamətdar yerlərdə qala kompleksləri var idi. Orta əsrlərdə Maysta bir növ dağlıq Çeçenistanın mərkəzi idi, bir vaxtlar burada Mexk-kxel toplanırdı. Rəvayətə görə, çeçenlərin bir hissəsinin yaradıcısı olan əfsanəvi Molkx Vaserkeldə yaşayıb, o, sonra Naşxaya köçüb, daha sonra İçkeriyanın qurucusu olub. .
1927-ci ilin sonu-1928-ci ilin əvvəllərində Avstriya etnoloqu Bruno Pleçke Qalançoj ərazisində tədqiqat aparır. O, Maystadakı petroqlifləri olan qalalara, "ölülər şəhəri" Vaserkelə, Tsa-kale qalalarına, Puoqa kəndində müdafiə qalaları və bir neçə yaşayış qalasından ibarət qala kompleksinə baxış keçirir.
1929-cu ildə Maysta abidələri A.V.Uels tərəfindən tədqiq edilmiş, burada 55-dən çox kript, 12 qala (əsasən döyüş), 3 ziyarətgah qeydə alınmışdır, onlardan biri Poqo kəndində Akaça adlanırdı. . O, həmçinin Vaserkel nekropolu ərazisində yerləşən iri ziyarətgahı da (məbədi) təsvir etmişdi.
Daha sonra 1977-ci ildə Vaserkel qalla kompleksinin tədqiqi tarixçi, arxeoloq V.P.Kobıçev tərəfindən aparılmışdır.
Vaserkel qalasının şimalında böyük nekropol — yamaclar boyunca səpələnmiş iyirmidən çox daş qəbir abidəsindən ibarət "ölülər şəhəri" var. Əsasən, bunlar böyük şifer plitələrindən hazırlanmış, ön tərəfində kvadrat çuxurlu damı olan kiçik daş evlərdir. İki mərtəbəli abidələr də vardır.
Vaserkel qalasının cənub tərəfində müdafiə qalası ucalır, bu yerdə müdafiə strukturları kompleksi yerləşir. Qalanın içərisində orta əsr evlərinin xarabalıqları qorunub saxlanılıb, lakin kəndin çox hissəsi artıq meşə ilə əhatələnib. Rəvayətə görə, hərbi təhlükə yaranarsa, Vaserkeldə mindən çox yaxşı silahlanmış əsgəri yerləşdirmək mümkün idi. Vaserkel erkən orta əsrlərdə, mütəşəkkil təşkil olunmuş ordu tərəfindən işğal edildikdə sonra tənəzzülə uğradı. Bu hadisələrdən sonra ərazi, sakinləri tərəfindən tərk edilir.
Vaserkel mərkəzdən çox uzaqda, Çeçenistan Respublikasının sərhədyanı bölgəsinin əlçatmaz və praktiki olaraq ziyarət edilməyən hissəsində yerləşir. Qala kompleksinə: 12 qala (2 müdafiə, 10 yaşayış yeri), 36 məzarlıq daxildir.
Sabir Əhmədov (əsgər)
Sabir Səfər oğlu Əhmədov — Azərbaycan Silahlı Qüvvələrinin əsgəri, Vətən müharibəsi şəhidi.
Həyatı
Sabir Əhmədov 1989-cu il iyunun 14-də Beyləqan rayonunun Qəhrəmanlı kəndində anadan olub. 2005-2016-cı illərdə Qəhrəmanlı kənd tam orta məktəbində təhsil alıb.
Ailəli idi. Üç övladı yadigar qalıb.
Hərbi xidməti
Sabir Əhmədov 2007-ci ildə müddətli həqiqi hərbi xidmətə çağırılıb. 2007-2009-cu illərdə Azərbaycan Silahlı Qüvvələrinin “N” saylı hərbi hissəsində xidmət edib. Vətən müharibəsinə qədər Azərbaycan Silahlı Qüvvələrinin “N” saylı hərbi hissəsində müddətdən artıq həqiqi hərbi xidmət hərbi qulluqçusu (MAHHXHQ) kimi xidmət edirdi.
İkinci Qarabağ müharibəsində iştirakı
Azərbaycan Silahlı Qüvvələrinin əsgəri olan Sabir Əhmədov 2020-ci il sentyabrın 27-də Azərbaycan Silahlı Qüvvələri tərəfindən Ermənistan işğalı altında olan ərazilərin azad edilməsi üçün başlanan Vətən müharibəsi zamanı Xocavənd və Füzuli rayonunun azadlığı uğrunda gedən döyüşlərdə iştirak edib.
Sabir Əhmədov oktyabrın 26-da Füzuli döyüşləri zamanı şəhid olub. Beyləqan rayonunun Qəhrəmanlı kəndində torpağa tapşırılıb.
Azərbaycanın ərazi bütövlüyünün təmin edilməsi uğrunda döyüş əməliyyatlarına qatılan və hərbi hissə qarşısında qoyulmuş tapşırıqların icrası zamanı vəzifə borcunu şərəflə yerinə yetirdiyi üçün Azərbaycan Prezidenti İlham Əliyevin 15.12.2020-ci il tarixli Sərəncamına əsasən Sabir Əhmədov ölümündən sonra "Vətən uğrunda" medalı ilə təltif edildi.
Azərbaycanın Füzuli rayonunun işğaldan azad edilməsi uğrunda aparılan döyüş əməliyyatlarına qatılaraq şəxsi igidliyi və şücaəti nümayiş etdirdiyinə görə Azərbaycan Prezidenti İlham Əliyevin 25.12.2020-ci il tarixli Sərəncamına əsasən Sabir Əhmədov ölümündən sonra "Füzulinin azad olunmasına görə" medalı ilə təltif edildi.
Azərbaycanın Xocavənd rayonunun işğaldan azad edilməsi uğrunda aparılan döyüş əməliyyatlarına qatılaraq şəxsi igidliyi və şücaəti nümayiş etdirdiyinə görə Azərbaycan Prezidenti İlham Əliyevin 25.12.2020-ci il tarixli Sərəncamına əsasən Sabir Əhmədov ölümündən sonra "Xocavəndin azad olunmasına görə" medalı ilə təltif edildi.
Azərbaycanın Şuşa rayonunun işğaldan azad edilməsi uğrunda aparılan döyüş əməliyyatlarına qatılaraq şəxsi igidliyi və şücaəti nümayiş etdirdiyinə görə Azərbaycan Prezidenti İlham Əliyevin 29.12.2020-ci il tarixli Sərəncamına əsasən Sabir Əhmədov ölümündən sonra "Şuşanın azad olunmasına görə" medalı ilə təltif edildi.
Qəzvə
Qəzvə — Hz. peyğəmbərin iştirak etdiyi döyüşlərə deyilir (istər savaşsın istər savaşmasın). Bədr, Uhud və Xəndək Peyğəmbərin ən mühüm qəzvələrindəndir. Peyğəmbərin qəzvələrinin sayında tarixçilər ixtilaf ediblər. Bəziləri 26 bəziləri isə 27 qəzvə qeyd ediblər.
Mənası
Qəzvə (Ğ,Z,V) maddəsindən yaranıb. Lüğətdə döyüşmək deməkdir. İsmi faili Qazi-düşmənlə döyüşə getmək və onu qarət etmək,cəmi isə Quzzatdır. İstilahda isə Peyğəmbərin şəxsən iştirak etdiyi döyüşlərə qəzvə, şəxsən iştirak etəyib rəhbərliyi təyin etdiyi bir komandirə verdiyi döyüşlərə isə Səriyyə. Həmçinin, tarixçilər, Peyğəmbərin komandirlik etdiyi islam ordusnun döyüş etmədən geri qayıtdıqları səfərləri də qəzvə adlandırırlar.
Qəzvələrin başlanması
İbn İshaq yazır, Hz.Peyğəmbər hicrətin birinci ili Rəbiüləvvəl ayının 12-dən, hicrətin ikinci ili Səfər ayına kimi heç bir döyüş etməmişdir. Amma Vaqidi "Həmzə", "Ubeydə ibn Haris" və "Səd ibn Vəqqas" səriyyələrini hicrətin birinci ilində baş verdiyini yazır.
Qəzvələrin sayı
Məsudi Peyğəmbərin qəzvələrinin sayının 26 olduğunu, bəzi tarixçilər isə 27 olduğunu qeyd ediblər. İxtilafın səbəbi odur ki, Birinci qrup(26 olduğunu qeyd edənlər) Peyğəmbərin "Xeybər"dən "Vadil Qura"ya gəlməsini Xeybər qəzvəsi ilə bir saydıqları halda, ikinci qrup(27 oluğunu qeyd edənlər) isə "Xeybər" və "Vadil Qura" qəzvələrini iki ayrı qəzvə hesab edirlər. İbni İshaq "Xeybər" qəzvəsindən sonra "Vadil quran"ı qeyd etməməsinə baxmayaraq, "Umrətul Qəzan"ı qəzvələrdən sayaraq onların sayının 27 olduğunu qeyd edir. Qəzvə olmasında ixtilaf olan iki (Vadil Qura və Umrətul Qəza) döyüşü də saysaq, qəzvələrin sayı 28-dir.
Mutə döyüşü
Hz.Peyğəmbərin " Mutə" döyüşündə iştirak etmədiyinə baxmayaraq, onu da qəzvə adlandırıblar.
M (film, 1931)
M — Şəhər qatili axtarır — 1931-ci il istehsalı olan alman psixoloji trilleridir. Orijinal adı M olan film, ingilis dilli ölkələrdə Fritz Lang's M, yaxud da Murderers Among Us adı ilə nümayiş etdirilmişdir. Filmin rejissoru Fritz Lang ssenarini həyat yoldaşı Thea von Harbou ilə müştərək yazmışdır. Filmin baş rol ifaçısı Peter Lorredir. Bu, Fritz Lanqın ilk səsli filmidir və özünün dediyi kimi, filmoqrafiyasında ən yaxşı filmdir. Filmdə Almaniyanın bir şəhərində polisin silsilə qətllər törədən uşaq qatilini tuta bilməməsi ilə narahat olan şəhərdəki digər cinayətkarların da axtarışa qoşulmasından və bundan sonra baş verən hadisələrdən bəhs edilir.
Bule-Mozel (rayon)
Bule-Mozel  — Fransanın Lotaringiya regionun rayonlarından biri. Departamenti — Mozel. Suprefektura — Bule-Mozel. Rayonun əhalisi 2006-cı ildə 76 965 nəfər təşkil edirdi. Əhalinin sıxlığı — 107 nəf / km². Rayon ərazisi — 722 km².
Rayon 2014-cü ilin dekabr ayında 2014-cü il 1721-ci il tarixli Fərmanı əsasında 2014-cü ilin dekabr ayında ləğv edilmiş və 2015-ci il 1 yanvar tarixindən etibarən Forbak rayonunun Forbak-Bule-Mozel şəhərində Mozel departamentinin 169 kommunası üçün inzibati mərkəz kimi birləşdirilmişdir.
Lauriakum
thumb|200px|Dunay əhənginin xəritəsi. thumb|200px|Qəsəbənin və ona bitişik oppidiumun yenidən qurulması.
Lauriakum — Avstriyanın Dunay əhəngində mühüm legioner Roma şəhəri. Qədim şəhərin xarabalıqları Avstriyanın Enns şəhəri yaxınlığında yerləşir.
Roma dövrü
Sonrakı dövrdə patrul gəmiləri donanmasının bazasına və hökumət qalxan zavodunun istehsal sahəsinə çevrildi. Qərbi Roma İmperiyasının parçalanması nəticəsində Norikum və Retiya sərhədinin tərk edilməsindən sonra Lauriakum bir daha Norikumlu Severin tərəfindən Roma əhalisinin təxliyyəsində tarixi əhəmiyyətli rol oynadı. Qədim tikinti parçalarının çoxu orta əsrlərdə və müasir dövrdə tikinti materialı kimi daşdan istifadə, müxtəlif tikinti fəaliyyətləri, kənd təsərrüfatında istifadə və torpaq eroziyasının qurbanı olmuşdur. Ən yaxşı qorunub saxlanılan qədim və erkən orta əsr aktivləri bugünkü Lorç St. Müqəddəs Laurens Bazilikasının aşağı kilsəsində yerləşən sələflərinin qalıqlarıdır.
Orta əsrlər
İndiki Enns şəhərinin bir hissəsi olsa da, bu ərazi orta əsrlərdə özünəməxsus yaşayış məntəqəsi idi. Şəhərin mənşəyi St. Lourensin adını daşıyan Roma Lauriakum şəhərindən gəlir.
Roma Lauriakumundan (Lorç), Vita Sancti Severini və Lauriakensis skutaria (fabrika) kitablarında qeyd olunur. Notitia Dignitatum
thumb|200px|St. Laurenz Bazilikası
1960–1966-cı illər arasında aparılan arxeoloji qazıntılar eramızın 180-ci illərinə aid Roma sələflərinin divarlarını aşkara çıxarmaq üçün aparılmışdır. Bundan əlavə, qazıntılar zamanı ilk xristian kilsəsi (IV–V əsrlər) və I minilliyə aid digər kilsə strukturları araşdırılmışdır. Şəhərin indiki kilsəsi qotik memarlıq üslubunda tikilib və təxminən 1300-cü ildə inşa olunub.
Arxeoloji
1966-cı ildə qazıntı işləri başa çatdıqdan sonra St. Laurenz tez bir zamanda diqqət mərkəzinə çevrildi:
Mumiyə
Mumiyo — tünd-qəhvəyi rəngli plastik maddə. Tərkibinə mineral maddələr (Ca, Mg, Na, Fe, Cr, Pb və b.- 20-dən çox element), həmçinin bərk parafinli karbohidrogenlər, zülallar, karbohidratlar, amin turşuları, alifatik turşular, spirtlər və b. daxildir. Ekstraktın üzvi hissəsinin kimyəvi tərkibi (~50% C və 10% H) mumiyo neft mənşəli olmasını göstərir. Püskürmə, metamorfik və çöküntü süxurlarda (proterozoydan dördüncü dövrədək) Orta Asiya, Tuva, Baykalətrafı, Qafqaz və b. rayonlarda rast gəlinir. Tibbdə istifadə edilir. Sinonim: Dağyağı, Daşyağı.
Mumiyə və onun xəstəliklərin müalicəsində istifadəsi
Mumiyanın kimyəvi və spektrial tədqiqatları göstərmişdir ki, onun tərkibi mikroelementlərlə (xüsusən silisium, alüminium, dəmir, kalsium, maqnezium, manqan, kobalt, qurğuşun, titan, nikel), həmçinin aminturşular və yağ turşuları ilə zəngindir. Aparılan tədqiqatlar mumiyanın yaranma təbiəti haqqında müəyyən məlumatlar əldə etməyə imkan verdi. Amma mumiyanın mənşəyinin təbiətinə aid ədəbiyyat məlumatları olduqca ziddiyətlidir.
Bir sıra alimlər hesab edirlər ki, mumiyanı vəhşi bal arıları hasil edir. Bəzi alimlər mumiyanı dağ qayalarının çatlarında yaranan geoloji süxur kimi baxırlar. Tibet ədəbiyyatında mumiya "braq-şun" adı ilə məşhurdur. Bəzi mənbələrdə "braq-şun" materiyanın bəzi beş elementi ilə müqayisə olunur. Hesab olunur ki, "braq-şun" daş qayaların kölgəli tərəfində toplanır. Tibet təbabətinin traktatlarında "braq-şun"un əmələ gəlməsini mütləq olaraq geoloji proseslərlə əlaqələndirirlər. "Braq-şun" ağır və bərk maddə olub, xarakterik rəng və iyə malik olan və qalıqsız həll olan maddə kimi təsvir edilir. Əgər "braq-şun"da əlavə kimi torpaq, daşlar, heyvan nəcisi olarsa bu növ mumiya ən pis mumiya sayılır.
Mumiyanın 5 əsas növü fərqləndirilir – qızılı, gümüşü, misli, dəmirvari və qalayabənzər. Bu təsnifat xarici görünüşə, dad əlamətlərinə və müalicəvi xassələrə görə aparılır. Qızılı mumiya qırmızı-sarı rəngdə olub, şirini-acı dada malik, geniş spektrdə müalicəvi təsirə malikdir, "uzunömürlülüyə" səbəb olur. Hesab edirlər ki, belə mumiya əsəb sistemi və sekretor funksiyalı orqanların xəstəliklərini müalicə edir. Tibet traktatlarına görə "braq-şun"un 115 növü var.
Mumiyanın təsiri ilə sümük qırıqlarının bitişməsi sürətlənir. Sümük mozolu (döyənəyi) adi halda olduğundan 8–17 gün tez əmələ gəlir. Hindistanda mumiya astmanın, vərəmin, xroniki bronxitin, sidikdaşı xəstəliklərinin müalicəsində geniş istifadə olunur. Hindistan həkimlərinin fikrincə mumiya diabetin müalicəsində olduqca səmərəli vasitədir. Mumiya, süd və ya meyvə şirəsi ilə birlikdə təyin olunur. Alimlər çoxlü sayda tədqiqatlarla belə nəticəyə gəlmişlər ki, elmi təbabət sadəcə mumiyanı istifadə etməlidir – mumiya təbiətin ən qiymətli hədiyəsidir.
Mumiyanın istifadəsinə aid təkliflər
Mumiyanı erkən səhər, yuxudan ayıldıqdan dərhal sonra və ya şam yeməyindən 3 saat sonra qəbul olunması məsləhətdir. Mumiyanı səhər tezdən qəbul etdikdə 30–40 dəqiqə müddətində yataqda uzanmaq lazımdır. Mumiya istifadə etməklə müalicə zamanı spirtli içkilərin istifadəsi qəti qadağandır!
Həll edilmiş mumiya gündə iki dəfə səhər və axşam qəbul olunmalıdır. Bir müalicə kursu 25–28 gün təşkil edir. Xəstəliyin vaxtı keçmiş mərhələsində kursu 10 gün sonra təkrar etmək lazımdır. Mumiyanın miqdarı cədvələ uyğun olaraq götürülməlidir. Yaxşı olar ki, 1–20 nisbətində olmaqla (2–3 yemək qaşığı) süddə durulaşdırılsın.
Mumiyanı suda da həll etmək olar, istəyə görə bal da əlavə edilə bilər. Mumiyanı durulaşdırma şirələri ilə (üzüm, xiyar) istifadəsi daha faydalı ola bilər. Mədə-bağırsaq traktının, qara ciyərin xəstəliklərini müalicə edərkən pəhrizə riayət etmək vacibdir.
Mədə-bağırsaq traktının xəstəliklərinin müalicəsi üçün reseptlər.
Öddə daş olduqda aşağıdakı resept məsləhətdir
1 qram mumiya 1 litir suda həll olunmalı, Gündə 3 dəfə, yeməkdən 30 dəqiqə əvvəl, hər dəfə 200 ml olmaqla qəbul olunmalıdır. Fasilə 5 gün olmaqla bir kurs 10 gün davam etdirilməlidir. Ümumilikdə bir kurs müalicə üçün 12 qram mumiya tələb olunur.
Ürək-damar xəstəlikləri üçün təklif olunan resept
Bu zaman ağrı hissi və xəstə ətrafların şişkinlik dərəcəsi azalır, qanın tərkibi yaxşılaşır.
Paradantozun müalicəsi üçün təkliflər
Sümük qırığı, əzələlərin dartılması zamanı təklif olunan resept
Allergiyanın müalicəsi üçün
Allergiya zamanı 1 qram mumiya 1 litir isti suda həll edilməli, səhərlər yeməkdən 30 dəqiqə əvvəl 100 ml məhlul qəbul olunmalıdır (1–3 yaşlı uşaqlar üçün 50 ml, 4 yaşlı üçün 70 ml, 8 yaş və daha böyük uşaqlar üçün 100 ml).
Əgər allergiya olduqca güclüdürsə, dozanı iki dəfə azaltmaqla qəbulu gündüz təkrar etmək lazımdır.
Xərçəngin müalicəsi üçün təkliflər
Gündə 3 dəfə, yeməkdən 1 saat əvvəl, hər dəfə 1 şay qaşığı qəbul olunur. Preparat 1 ay qəbul olunmalıdır. Sonra doza gündə 3 dəfə, hər dəfə bir yemək qaşığı olmaqla daxilə, yeməkdən 1 saat əvvəl qəbul olunur. Qəbul müddəti 2 aydır.
Ehtiyac olduqda kurs təkrar olunur. Nəzərə almaq lazımdır ki, yalnız təbii qırmızı üzüm çaxırından istifadə etmək lazımdır. Bu resept xərçəng hüceyrələrinə öldürücü təsir edir.
Mumiyanın müаlicə prаktikаsındа istifаdəsi
Mumiyə tаrixin sınаqlаrındаn uğurlа çıxıb. Xаlq təbаbəti və ənənəvi təbаbət sübut etmişdir ki, mumiyə həqiqətən də fаydаlı mаddədir, insаnlаrın bir çox xəstəliklərdən аzаd olmаsınа kömək edə bilir. Mumiyə qədim "möcüzə yаrаdаn bаlzаm", qаyаlаrın şirəsi və yа xаlq аrаsındа deyildiyi kimi "dаğlаrın qаnı"dır.
O, əlçаtmаz qаyаlаrdа, kаhаlаrdа sızıntılаr və yа buz sаlxımı kimi аxır. Təmizlənmiş minerаllаşmış mumiyə tünd qəhvəyi rəngli, özüllü, yаpışqаnа bənzər mаddədir, spesifik qətrаn iyi vаr, sudа аz çöküntü verməklə həll olur, аcı dаdı vаr.
Onun tərkibində 30-а qədər mаkro və mikroelementlər, həmçinin 10 müxtəlif metаl oksidləri, 6 аminturşu, B, B2, B3, PP və s. vitаminlər, efir yаğlаrı, аrı zəhəri, qətrаnаbənzər mаddələr vаr. Hər bir komponent orqаnizmin uyğun mübаdilə prosesinə təsir edə bilir, iltihаb əleyhinə təsirə, immun və ümumi qüvvətləndirici təsirə mаlikdir, ribozаnuklein və dezoksiribozаnuklein turşulаrının sintezində iştirаk edir ki, bu dа hüceyrələrin bölünməsinə və sürətlə çoxаlmаsınа kömək edir.
Mumiyənin təsir mexаnizmi olduqcа mürəkkəb və çoxtərəflidir. Çox vаxt mürəkkəb fаrmаseptik prepаrаtdа cəmi 5–6 element olduğu hаldа mumiyədə təbiətin özünün cəmləşdirdiyi 50 komponent vаr.
Mumiyə düzgün istifаdə edildikdə istənilən hаldа uğur əldə olunur.
Mumiyə ilə müаlicə zаmаnı аlkohollu içkilər qəbul etmək olmаz (ümumiyyətlə hаmı bilməlidir ki, sаğlаm olаn orqаnizm üçün də аlkohollu içkilər zərərlidir, insаnı pis vərdişlərə sаhib edir, düşünmə qаbiliyyətini аzаldır, bаş beyini hüceyrə məzаrlığınа döndərir və s.).
Xаlq аrаsındа mumiyə buğdа dənəsi boydа dozаlаşdırılır ki, bu dа təxminən 0,15–0,2 qrаm təşkil edir. Gündə 1–2 dəfə, dаhа çox hаllаrdа yаtmаzdаn əvvəl qəbul olunur.
Mumiyə həddən çox istifаdə olunmаdığı hаldа əks təsirə mаlik deyil.
Mumiyə sudа məhlul hаlındа şirələrlə, bаl çаy, süd ilə birlikdə dаxilə qəbul olunur.
Qlаukomаnın müаlicəsi. Qlаukomаnın müаlicəsi üçün mumiyə gündə 2 dəfə, yeməkdən 30 dəqiqə əvvəl, hər dəfə 0,2 qrаm olmаqlа qəbul olunur və üstündən çuğundur şirəsi içilir.
Müаlicə kursu 10 gün, sonrа 5 gün fаsilə, sonrа yenə təkrаr olunur. Kurs təkrаrı 3 dəfədir.
Şəkərli diаbetin müаlicəsi. Gündə 2 dəfə, yeməkdən 30 dəqiqə əvvəl və gecə, şаm yeməyindən 3 sааt sonrа, hər dəfə 0,2 qrаm məhlul hаlındа və yа bərk hаldа qəbul olunur, üstündən su, çаy və yа süd içilir.
10 günlük müаlicə kursundаn sonrа 5–10 gün fаsilə verilir. 3–4 kurs müаlicə təkrаr olunmаlıdır.
Mədə xorаsının müаlicəsi. Mumiyə gündə 3 dəfə, yeməkdən bir sааt əvvəl, hər dəfə 0,2 qrаm götürülərək sudа həll edilir və içilir. Müаlicə kursu 28 gündür.
Öd kisəsində dаş olduqdа. 1,5 qrаm mumiyə 100 qrаm qаynаnmış sudа və yа çаydа həll edilir. Yeməkdən 30 dəqiqə əvvəl, gündə 3 dəfə, hər dəfə bir çаy qаşığı qəbul olunur.
Coşqun Diniyev
Coşqun Şahin oğlu Diniyev — Azərbaycan Premyer Liqası təmsilçilərindən olan Zirə FK klubunda müdafiəyə meylli yarımmüdafiəçi kimi çıxış edən peşəkar Azərbaycanlı futbolçudur.
Şəxsi həyatı
13 sentyabr 1995-ci ildə Bakıda anadan olub.
Diniyevin atası Şahin Diniyev hal-hazırda AFFA-da Məşqçilər Şurasının üzvüdür. Azərbaycan futbolu tarixinin əfsanəvi futbolçularından biri olub. Məşqçi kimi də fəaliyyət göstərib. Böyük qardaşı Kərim Diniyev də Kəpəz PFK, Zirə FK, Sabah, Səbail kimi klublarda futbolçu kimi çıxış edib.
İnter Bakı FK
İlk peşəkar futbolçu karyerasına 2012-ci ildə Bakının ovaxtkı İnter Bakı FK klubunda başlayan Coşqun, 2015-ci ilə qədər bu klubun şərəfini qoruyur. 2012/13-cü il futbol mövsümündə “İnter”in heyətində 2 oyuna çıxır və ümumilikdə 15 dəqiqə meydanda olur. Növbəti 2013/14 mövsümündə 7 oyunda meydanda olur. Bunlardan beşinə start heyətdə meydana çıxıb. Digər 2 qarşılaşmada isə əvəzetmədən oyuna çıxıb. Peşəkar futbolçu kimi ilk qolu 2014/15 mövsümünə təsadüf edir. Həmin mövsümdə klubun əsas oyunçularından birinə çevrilən Coşqun, 26 oyuna 2 qol vurmağı bacarır. Azərbaycan Premyer Liqasının turu çərçivəsində keçirilən İnter 7-0 Bakı FK oyununda və Araz Naxçıvan FK 1–3 İnter oyunlarında fərqlənir. Gərgin mövsümdə komandasının heyətində 5 dəfə sarı vərəqə ilə cəzalandırılıb. Ümumilikdə isə İnterin heyətində 35 oyun keçirir və 2491 dəqiqə meydanda olur. Komandası ilə 2013/14 və 2014/15 mövsümündə Azərbaycan Premyer Liqasının gümüş medallarını qazanırlar.
İlk Avrokubok matçına da “İnter”in heyətində çıxır. Belə ki, UEFA Avropa Liqasının təsnifat mərhələsi çərçivəsində Finlandiyanın Mariehamn FK –a qarşı oyunda avrokubok debütünü edir. Növbəti mərhələyə yüksələn komandanın rəqibi Moldovanın Tiraspol kollektivi olur. “İnter”in Bakıda 3-1 hesabı ilə qalib gəldiyi oyunda Coşqun da meydanda olur.
Qarabağ FK
2015-ci ildə baş məşqçi Qurban Qurbanovun istəyi ilə Ağdamın Qarabağ FK klubuna transfer olunur. “Qarabağ”a transfer olunuduğu ilk mövsümdə 32 rəsmi matça çıxır və 1 qol vurur. Gəncədə keçirilən Kəpəz PFK 2-3 Qarabağ FK oyununda komandasının qollarından birinin müəllifi olur. 2015-16 Avrokubok mövsümündə Qarabağ FK ilə UEFA Çempionlar Liqasının II təsnifat mərhələsində Rudar FK ilə keçirilən hər oyunda meydana çıxıb. 2015/16 və 2016/17 –ci il mövsümlərində Azərbaycan Kubokunun qalibi, 2015/16, 2016/17, 2017/18-ci illərdə isə Azərbaycan Premyer Liqasının qızıl medallarının sahibi olub. Ümumilikdə Qarabağ FK ilə Azərbaycan Kubokunun 2, Azərbaycan Premyer Liqasının isə 3 qat qalibi olub.
2016/17 futbol mövsümündə Qarabağ FK ilə 21 rəsmi oyuna çıxır və 1 qol vurur. 2017/18 mövsümündə 22, 2018/19 mövsümündə isə 7 oyunda meydanda olur.
Ağdam təmsilçisi ilə UEFA Çempionlar Liqası və UEFA Avropa Liqası nın təsnifat, qrup mərhələlərində iştirak edib.
Sabah FK
2018-ci ildən 2021-ci ilin sentyabr ayına qədər Sabah FK-nun şərəfini qoruyub. Bu komandada 38 rəsmi oyuna çıxıb, 2 qol vurub.
Zirə FK
thumb|Coşqun Diniyev "Zirə"nin heyətində 10-cu oyununda 2021-ci ildən etibarən Zirə FK-nun heyətinə cəlb edilib. Qarabağ FK-da oyunçu yoldaşı olan Rəşad Sadıqov baş məşqçi kimi çalışdığı kluba Coşqunu transfer edir. Zirə FK ilə 2021/2022-ci il Azərbaycan Premyer Liqasında 12 rəsmi oyuna çıxıb və 1 qol vurub. Hal-hazırda Zirə FK-nun şərəfini qoruyur.
Milli komanda
17 yaşı olarkən ilk dəfə milli komandaya çağırılıb. 2011-ci ilə təsadüf edən vaxtda Azərbaycan Milli Futbol Komandasının 17 yaşlılardan ibarət heyətində 3 rəsmi oyuna çıxıb. U21 millinin heyətində isə 1 rəsmi oyuna çıxıb.
Əsas milli komandaya 2015-ci ildə çağırılıb. İlk rəsmi oyuna Norveç ilə səfərdə çıxıb. Həmin qarşılaşma 0-0 hesabı ilə başa çatıb. Ümumilikdə Azərbaycan milli komandası ilə 28 oyuna çıxıb.
Ferdinand (cizgi film, 2017)
Ferdinand - "Blue Sky" studiyoları tərəfindən çəkilən 2017-ci il amerikan məhsulu komediya-macəra janrında cizgi film. Cizgi filmin musiqisi Con Povelə aiddir.
Məzmun
İspaniya da Ferdinand digər buzov və buğalar ilə birlikdə senyor Moreno tərəfindən buğa güləşləri üçün öyrədilir. Ancaq Ferdinand qəti buna maraq göstərmir. Buna görə də digər buzovlar - Valentin, Quapo və Bones tərəfindən təzyiqə məruz qalır. Bir matador gəlir və buzovların ataları özlərini ona göstərmək üçün döyüşürlər. Ferdinandın atası Raf seçilir. Atası seçilmədiyi üçün Valentin Ferdinantın çox istədiyi gülü əzir. Axşam Ferdinand görür ki, atasını gətirməli olan maşın boşdur. Atasının öldüyünü anlayan Ferdinant oradan qaçır. Ferdinand daha sonra onu tapan gül ferması sahibi Cuan və onun qızı Nina ilə yaşayır. Ferdinandın Ninanın iti Pako ilə səmimi, amma atışmalı münasibəti olur.
Bir neçə ildən sonra Ferdinand nəhəng, amma yenə də nəzakətli buğa olur. Cuan qərar verir ki, Ferdinand hər il getdikləri çiçək festivalı üçün artıq çox böyükdür. Buna görə də onu aparmır. Ferdinant dayana bilmir və festivala gedir. Orada arı Ferdinandı sancır. Özünü itirən Ferdinand bilmədən şəhər meydanını dağıdır. Şəhər məmurları onun vəhşi olduğunu düşünür və Ninaya qulaq asmadan Ferdinandı tuturlar.
Məmurlar Ferdinandı köhnə dostları - Valentin, Quapo və Bonesin yanına gətirirlər. Orada onlardan əlavə Ferdinandın tanımadığı buğalar - Anqus və Qaluvey, keçi Lupe olur. Ferdinand qaçmaq istəyir, ancaq üç alman atı tərəfindən durdurulur. Daha sonra təkəbbürlü matador El-Primero son döyüşü üçün senyor Morenodan vəhşi boğa istəyir. Morena döyüşmələri üçün bütün boğaları buraxır, amma Ferdinand yenə döyüşməkdən imtina edir. El-Primero heç bir boğanı bəyənmir və Morenoya boğaları düzəltməsi üçün 2 gün verir. Quapo məğlub olduğundan kəsilmək üçün göndərilir. Valentin Ferdinanda deyir ki, döyüşə bilməyənlərin axırı belə olur. O günün gecəsi Ferinand Guapo üçün yas tutan Bonesə təsəlli verir və ikisi dostlaşır. Səhəri gün Ferdinand Anqusun saçını düzəldir ki, daha yaxşı görə bilsin. Beləliklə, bir dənə də dost qazanır. Daha sonra Ferdinant, Anqus və Bones rəqs etməkdə atlara meydan oxuyurlar və qalib gəlirlər. Valentin isə Ferdinandın digər buğaların dəyərli məşq saatlarını oğurladığı üçün onları ələ salır və buğaların dost olmalarına mane olur.
Yenidən qaçmağa səy göstərən Ferdinand evin içində atasının buynuzları ilə birlikdə bir çox buynuzu divardan asılmış vəziyyətdə görür. Hər döyüşdə öküz lərin öldürüldüyünü anlayan Ferdinand geri dönür və digərlərinin də qaçmasını istəyir. Çünki seçilsələr də, seçilməsələr də öləcəklər. Valentin həqiqəti qəbul etmək istəmir və Ferdinand ilə döyüşməyə başlayır. Döyüşdə Valentinin bir buynuzu sınır. Beləliklə, Valentin qiymə sexinə gedərkən Ferdinand da El-Primero tərəfindən seçilir.
Ferdinand təslim olmur, hələ kəsilməmiş iki boğanı (Quapo və Valentin) qurtararaq digər boğalar ilə birlikdə Morenonun maşınını oğurlayıb Madrid ə qaçır. Qaçış zamanı Ferdinand digər boğalara vaxt qazandırmaq üçün özünü ələ verir. Tutulan Ferdinandı televizorda görən Nina və atası Madridə yola düşür.
Arenada Ferdinand yenə döyüşdən imtina edir. Digər insanlar tərəfindən qızışdırılan Ferdinand El-Primeroya bir anlıq hücüm edir, ancaq bilmədən yerdəki çiçəyi əzdiyini görüb dayanır. Heç kəsə zərər vurmaq istəməyən Ferdinand oturur və ölümü gözləyir. İzləyicilər qışqıraraq El-Primeronun qılıncı aşağı salmasını istəyir, El-Primero də bunu edir. Beləliklə, Ferdinand boğa güləşini "qazanan" ilk öküz olur. Daha sonra Nina və atası bütün boğaları və keçi Lupeni öz fermalarına aparırlar.
İrəvanlı (Urmiya)
İrəvanlı — İranın Qərbi Azərbaycan ostanının Urmiya şəhristanı ərazisinə daxil olan kənd.
Əhalisi
2006-cı il məlumatına görə kənddə 232 nəfər yaşayır (62 ailə).
Maythili dili
Maythili dili (मैथिली, মৈথিলী, Maithilī) Hindistanın şərq regionunda və Nepalın cənub-şərq regionunda danışılır.Maythilinin yerli danışanları Bihar, Charxand, Qərbi Benqalın bəzi hissələri və Nepalın cənub-şərqində yaşayırlar. Nepalın ikinci ən böyük danışılan dili (təxminən 12%). Dilçilər,Maythili dilin Hind-ari dilləri kimi təsnifləndirmişlər.
Heyvan evi (film, 1978)
Büdcəsi 3 milyon dollar olan film 28 sentyabr 1978-ci ildə ABŞ-də nümayiş olunmuş və nümayişi zamanı $141,6 milyon gəlir əldə etmişdir. Film həmçinin ABŞ Milli Film Reyestrindədir.
Viktor Abakumov
Viktor Semyonoviç Abakumov — SSRİ Dövlət Təhlükəsizlik Komitəsinin sədri.
Həyatı
O, Axısqa türklərinin də sürgün edilməsini xüsusi qəddarlıqla həyata keçirdi. Vaqonlara doldurulan və 10-15 gün ərzində yol gedən adamlara vaqonun qapısını açmağa belə, icazə vermirdilər. Onlara adi çörək, su belə vermirdilər. Nəticədə, sürgünə göndərilən Axısqa türklərinin yarısı acından və xəstəlikdən yolda qırıldı. Xüsusi xidmətlərinə görə, orden üstündən orden alan Abakumov 1946-cı ildə SSRİ Ali Soveti deputatı seçildi. Həmin ildə o, Stalinin tapşırığı ilə Leninqradda təmizləmə əməliyyatı həyata keçirdi.
Kanikan (Bicar)
Kanikan — İranın Kürdüstan ostanı Bicar şəhristanının ərazisinə daxil olan kənd.
Əhalisi
Kənddə 2006-cı il siyahıya alınmaya görə 223 nəfər yaşayır (46 ailə). Əhalisini kürdlər təşkil edir.
NGC 1406
NGC 1406, Yeni Baş Kataloqda qeydə alınmış qalaktikadır. Göy üzündə Soba bürcü istiqamətində yerləşir. SBbc tipli. tərəfindən ildə 47.5 sm (18.7 düymə) ölçülü  vasitəsilə kəşf edilmişdir.
Kəkələr (Urmiya)
Kəkələr — İranın Qərbi Azərbaycan ostanının Urmiya şəhristanı ərazisinə daxil olan kənd.
Əhalisi
2006-cı il məlumatına görə kənddə 82 nəfər yaşayır (24 ailə).
Yasuciro Ozu
Yasuciro Ozu (12 dekabr 1903 – 12 dekabr 1963) yapon və dünya kinosunun tanınmış klassik kinorejissorlarından biridir.
Həyatı
Yapon və dünya kinematoqrafiyasının klassiklərindən biri olan Yasuciro Ozu 12 dekabr 1903-cü ildə Tokioda anadan olub. Ozunun doqquz yaşı olanda atası və anası ayrılır. On yaşı olanda gübrə taciri olan atası Ozunu kəndə – qohumlarının yanına göndərir. Yasuciro anasının yanında böyüyür. Bu hal rejissorun gələcək həyatına böyük təsir göstərir.
Vaseda Universitetinə qəbul üçün verdiyi imtahanda Ozu iki dəfə uğursuzluğa uğramışdı. Bir neçə ay kənd məktəbində müəllim işlədikdən sonra o, Tokioya qayıdır və 1923-cü ildə ailə əlaqələri sayəsində böyük kinokompaniya olan “Sötiku”ya operator köməkçisi vəzifəsinə düzəlir. Ozunu bu fikrə Toman İnsin “Sivilizasiya” (1911) filmi təhrik etmişdi. 1926-cı ildə o artıq rejissor assistenti idi və daha bir il sonra artıq öz filmini çəkməyə başlamışdı. Onun ilk işləri Hollivud nümunələrinə açıq təqliddir. Yasuciro çox sayda film çəkir. Təkcə 1930-cu ildə o, yeddi film ərsəyə gətirir.
Başlanğıcda onun sevimli janrı satirik komediya idi. Gənc Ozunun unikal yumor hissi “tələbəlik” lentlərində “Cavanlıq günləri” (1929), “Universiteti ki bitirdim...” (1929), “İmtahandan kəsildim...” (1930) kimi filmlərində əksini tapır. “Universiteti ki bitirdim...” filminin ironik adı iqtisadi böhranın yan keçmədiyi Yaponiyada qanadlı ifadəyə çevrilmişdi. Filmdə təhsil alan, lakin əlaqələri və pulları olmayan tələbələr üçün işin olmadığı vurğulanırdı.
Baxmayaraq ki, gəncliyində Ozu bir çox janrlarda uğurlu eksperimentlər aparmışdır, ən böyük uğuru onun ailə dramları qazanmışdır. Qəmli və lirik, yüngül yumorla rənglənmiş “Tokio Xoru” (1931), “Doğulmağa doğuldum” ( 1932), “Üzən ot barədə povest” (1934), “Tokio yataqxanası” (1935), “Ananı sevmək lazımdır” (1934) filmləri tamaşaçını yapon ailəsinin gündəlik həyatına daxil edir, uşaqlar və valideynlərin qəliz münasibətlərindən söz açırdı.
Bu zamanlar çox sərt senzura mövcud idi. “Sadə yeməyin dadı” (1939) filmində belə bir epizod var: çağırışçı kədərli arvadı ilə birgə sadə süfrə arxasında əyləşir. Senzura göstəriş verir ki, qırmızı lobyalı bayram düyüsü daha uyğun olardı. Rejissor tabe olmur və filmin ssenarisini müharibənin sonunadək təxirə salır.
“Ata var idi” (1942) filmi Ozunun kədərli etiraf filmidir. 1934-cü ilin aprelində atasının 67 yaşında vəfat etməsi onun üçün dəhşətli zərbə olmuşdur. Yasuciro gəncliyi, təhsili, evlənməsi... barədə sadə hekayə danışır. Film atanın ölümü ilə başa çatır. Dəfndən və kremasiyadan sonra oğul kül olan urnanı qatarda gətirir, lakin adətə görə onu təmtəraqla əldə tutmaqdansa, baqaj bölməsinə qoyur. Bu hərəkət tək “qəhrəmanlıq ənənələrindən” şüurlu imtina olmayıb, həmçinin müharibə illərində hisslərin kütləşməsinə işarə edir. Kinotənqidçi İvasaki yazır ki, “Ozu müharibə zamanı kobudlaşan, adi görkəmlərindən məhrum olan, əsrlər ərzində formalaşan üslub və adətlərini itirən yaponları göstərmək istəmişdir”. Film bir çox insanı hiddətləndirmişdi, xüsusilə də final səhnəsi ilə.
Məhz bu dövrdən baş rolunu Sacuko Xaronun oynadığı “Gecikmiş bahar” (1949) filmindən sonra Ozu ilk olaraq vətənində sonradan isə onun sərhədlərindən kənarda klassik kimi qəbul olunmağa başladı.
Bütün ömrünü subay yaşayan və uşağı olmayan Yasuciro səmimi və ağrı ilə oğulların və qızların valideyn evini necə tərk etmələri, həyat yoldaşları arasında yadlaşmanın yaranması, insanların sonuncu illüziyalarının necə yox olması və ən əsası cəmiyyətin vahid ailə görüntüsünü necə itirməsi barədə danışır.
“Erkən yay” (1951) filmində ahıl valideynlər evdə qalmış yaşlı qızlarını əbəs yerə ərə verməyə çalışaraq, bununla da onu əzab çəkməyə vadar edirlər. “Gecikmiş bahar” və “Gecikmiş payız” (1960) filmlərində dul ata da bununla məşğuldur. Ozu insan münasibətlərinin bütün sferalarına təsir edən yadlaşmanı qeyd edir.
Yasuciro Ozunun son altı filmi rəngli filmdir lakin rejissorun sözlərinə görə o, “rəng qammasını daraltmağa, çalarları isə boğmağa çalışıb”. “Xigan bayramının gülləri” (1958) filmində Ozu özünün müharibədən əvvəlki “Ailə vodevili” ənənələrini inkişaf etdirir.
“Payızın sonları” (1960) və “Koxayaqava ailəsində payız” (1961) filmlərinin adında yaxınlaşan qocalığa işarə duyulmaqdadır.
Yaponiyada Ozunu “Kinonun allahı” adlandırırdılar, qərbdə isə uzun zaman başa düşmür və nümayiş etdirmirdilər. Demək olar ki, rejissorun ölümünə qədər bu belə idi.
Yasuciro Ozu anadan olduğu gün 12 dekabr 1963-cü ildə 60 yaşında vəfat etmişdir.